Okirat száma: ONK/92-2/2025.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Eötvös Károly Könyvtár alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Eötvös Károly Könyvtár
   2. A költségvetési szerv
      1. székhelye: 8200 Veszprém, Komakút tér 3.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Március 15. úti Fiókkönyvtár | 8200 Veszprém, Március 15. utca 1/A. |
| 2 | Dózsavárosi Fiókkönyvtár | 8200 Veszprém, Szent István utca 73. |
| 3 | Cholnoky Lakótelepi Fiókkönyvtár | 8200 Veszprém, Rózsa utca 48. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1979.07.20.
   2. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Veszprém Megyei Közművelődési Intézet | 8200 Veszprém, Vár utca 6. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Veszprém Megyei Jogú Város Önkormányzat Közgyűlése
      2. székhelye: 8200 Veszprém, Óváros tér 9.
   2. A költségvetési szerv fenntartójának
      1. megnevezése: Veszprém Megyei Jogú Város Önkormányzata
      2. székhelye: 8200 Veszprém, Óváros tér 9.
2. **A költségvetési szerv tevékenysége**
   1. A költségvetési szerv közfeladata:

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kult. tv.) 55. § (1) bekezdése, valamint 64-66. §-a alapján a nyilvános könyvtári ellátás biztosítása, továbbá a vármegyei hatókörű városi könyvtári feladatok ellátása.

A költségvetési szerv az Országos Dokumentumellátási Rendszerről szóló 73/2003. (V.28.) Korm. rendelet (a továbbiakban: ODR) alapján, az ODR keretében működő szolgáltató vármegyei hatókörű városi könyvtár.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 911100 | Könyvtári tevékenység |

* 1. A költségvetési szerv alaptevékenysége:

A Kult. tv. 55. § (1) bekezdése alapján nyilvános könyvtárként:

* a fenntartó által kiadott alapító okiratban és a szervezeti és működési szabályzatban meghatározott fő céljait küldetésnyilatkozatban közzé teszi,
* gyűjteményét folyamatosan fejleszti, feltárja, megőrzi, gondozza és rendelkezésre bocsátja,
* tájékoztat a könyvtár és a nyilvános könyvtári rendszer dokumentumairól és szolgáltatásairól,
* biztosítja más könyvtárak állományának és szolgáltatásainak elérését,
* részt vesz a könyvtárak közötti dokumentum- és információcserében,
* biztosítja az elektronikus könyvtári dokumentumok elérhetőségét,
* a könyvtárhasználókat segíti a digitális írástudás, az információs műveltség elsajátításában, az egész életen át tartó tanulás folyamatában,
* segíti az oktatásban, képzésben részt vevők információellátását, a tudományos kutatás és az adatbázisokból történő információkérés lehetőségét,
* kulturális, közösségi és egyéb könyvtári programokat szervez,
* tudás-, információ- és kultúraközvetítő tevékenységével hozzájárul az életminőség javításához, az ország versenyképességének növeléséhez,
* a szolgáltatásait a könyvtári minőségirányítás szempontjait figyelembe véve szervezi.

A Kult. tv. 65. § (2) bekezdése alapján települési könyvtárként, az 55. § (1) bekezdésében foglaltakon túl:

* gyűjteményét és szolgáltatásait a helyi igényeknek megfelelően alakítja,
* közhasznú információs szolgáltatást nyújt,
* helyismereti információkat és dokumentumokat gyűjt,
* szabadpolcos állományrésszel rendelkezik,
* gyermek- és családbarát szolgáltatásokat nyújt.

A Kult. tv. 66. § alapján vármegyei hatókörű városi könyvtárként a vármegye egész területére vonatkozóan az 55. § (1) bekezdésében és a 65. § (2) bekezdésében foglaltakon túl állami feladatként:

* ellátja a vármegyei kötelespéldányokkal, a digitalizálással, a gyűjteményét feltáró elektronikus katalógus építésével kapcsolatos feladatokat,
* szervezi a területén működő könyvtárak együttműködését,
* végzi és szervezi a vármegye nemzetiséghez tartozó lakosainak könyvtári ellátását,
* a települési könyvtárak tevékenységét segítő szolgáltatásokat nyújt,
* szervezi a vármegyében működő könyvtárak statisztikai adatszolgáltatását,
* végzi az iskolán kívüli könyvtári továbbképzést és szakképzést
* működteti a Könyvtárellátási Szolgáltató Rendszert, szervezi a könyvtári, információs és közösségi helyek részvételét a kulturális alapellátás kiterjesztésében,
* megállapodás alapján biztosítja a települési önkormányzatok számára [a Könyvtárellátási Szolgáltató Rendszer működéséről szóló miniszteri rendeletben](https://uj.jogtar.hu/) meghatározott feladatainak ellátását a 64. § (3) bekezdése szerinti könyvtári, információs és közösségi helyen,
* koordinálja a települési könyvtárak fejlesztését, ennek keretében javaslatot tesz a vármegyében működő városi könyvtárak és a települési nyilvános könyvtárak fenntartóinak a könyvtár fejlesztésére a miniszter rendeletében meghatározott szakmai követelmények érvényesítése érdekében,
* koordinálja a települési könyvtárak minősítésének előkészítését,
* ellátja [az Országos Dokumentumellátási Rendszerről szóló kormányrendeletben](https://uj.jogtar.hu/) a szolgáltató könyvtár számára meghatározott feladatokat,
* évente két alkalommal a könyvtári szolgáltatások megvalósításával kapcsolatos információs szakmai műhelynapot szervez a vármegyében lévő városi könyvtárak könyvtárosai számára,
* ellátja a helyismereti dokumentumok elektronikus hozzáférhetővé tételével kapcsolatos feladatokat,
* elektronikus formában megőrzi és hozzáférhetővé teszi a települési könyvtárak éves szakmai beszámolóját és munkatervét, valamint a 65. § (2a) bekezdésének megfelelően gondoskodik azoknak a könyvtári intézet részére történő digitális továbbításáról.

A vármegyei hatókörű városi könyvtár további feladatai:

* Amerikai Kuckót működtet,
* a könyvtári szakfelügyeletről szóló 14/2001. (VII. 5.) NKÖM rendelet alapján a minisztériummal kötött megállapodás szerint részt vesz a szakfelügyeleti vizsgálatokban.
  1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 082042 | Könyvtári állomány gyarapítása, nyilvántartása |
| 2 | 082043 | Könyvtári állomány feltárása, megőrzése, védelme |
| 3 | 082044 | Könyvtári szolgáltatások |
| 4 | 083020 | Könyvkiadás |
| 5 | 083030 | Egyéb kiadói tevékenység |
| 6 | 095020 | Iskolarendszeren kívüli egyéb oktatás, képzés |

* 1. A költségvetési szerv illetékessége, működési területe:

Veszprém Megyei Jogú Város, vármegyeszékhely közigazgatási területe

Veszprém vármegye közigazgatási területe

Az ODR-ről szóló Korm. rend. alapján az ODR szolgáltatások tekintetében Magyarország területe.

1. **A költségvetési szerv szervezete és működése**
   1. A költségvetési szerv vezetőjének megbízási rendje:

A költségvetési szerv vezetőjének határozott időre történő megbízása a munka törvénykönyvéről szóló 2012. évi I. törvény (a továbbiakban: Mt.), valamint a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (10.30.) EMMI rendelet alapján pályázat kiírását követően történik, figyelemmel a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény a vezető megbízásával kapcsolatos rendelkezéseire. A költségvetési szerv vezetőjét Veszprém Megyei Jogú Város Önkormányzatának Közgyűlése pályázat kiírásával legfeljebb öt év határozott időtartamra bízza meg, továbbá gyakorolja felette a munkáltatói jogokat, az egyéb munkáltatói jogokat Veszprém Megyei Jogú Város Polgármestere gyakorolja. A költségvetési szerv igazgatója az Mt. szerinti vezető állású munkavállalónak minősül.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | munkaviszony | a Munka Törvénykönyvéről szóló 2012. évi I. törvény |
| 2 | megbízási jogviszony | a Polgári Törvénykönyvről szóló 2013. évi V. törvény |