Okirat száma: ONK/95-2/2025.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Veszprémi Petőfi Színház alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Veszprémi Petőfi Színház
   2. A költségvetési szerv
      1. székhelye: 8200 Veszprém, Óvári Ferenc utca 2.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Latinovits-Bujtor Játékszín | 8200 Veszprém, Iskola utca 2. |
| 2 | Műhelyház, Díszlet, Jelmez- és Bútorraktár | 8200 Veszprém, Láhner György utca 8. |
| 3 | Bakony Társasház 1. emeleti raktárhelyisége 5037/1/A/25 hrsz. | 8200 Veszprém, Megyeház tér 2. |
| 4 | Bakony Társasház tetőtéri raktárhelyisége 5037/1/A/30 hrsz. | 8200 Veszprém, Megyeház tér 2. |
| 5. | Értékesítés, gazdasági hivatal és próbaterem | 8200 Veszprém, Óvári Ferenc út 1. |
| 6. | Jelmezgyártás, raktár, üzemeltetés, energetikai központ és parkoló | 8200 Veszprém, Szeglethy György utca 2. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1979.08.13.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Veszprém Megyei Jogú Város Önkormányzat Közgyűlése
      2. székhelye: 8200 Veszprém, Óváros tér 9.
   2. A költségvetési szerv fenntartójának
      1. megnevezése: Veszprém Megyei Jogú Város Önkormányzata
      2. székhelye: 8200 Veszprém, Óváros tér 9.
3. **A költségvetési szerv tevékenysége**
   1. A költségvetési szerv közfeladata:

Magyarország helyi önkormányzatairól szóló 2011. évi CLXXXIX. tv. 13. § (1) bekezdés 7. pontja alapján: Kulturális szolgáltatás nyújtása

Önálló társulattal nagyszínházi, kamaraszínházi, előadások létrehozása, szervezése, fenntartása és közvetítése, vendégtársulatok színházi előadásainak fogadása, szervezése.

A város és környéke, a megye lakosságának szolgálata a színházművészet eszközeivel, felnőtt-, ifjúsági-, és gyermek színházi előadások létrehozásával, befogadásával.

A társművészetek bemutatása, kiállítások szervezése.

Színházi szakmai fesztiválok szervezése, felnőtt-, ifjúsági-, és gyermek illetve a meghirdetett fesztiválokon való részvétel, aktív jelenlét az országos színházi köztudatban.

Szakmai együttműködések kialakítása, előadáscserék, koprodukciók, kapcsolattatás szakmai szervezetekkel.

Közcélú, jótékonysági rendezvények lebonyolítása.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 902000 | Előadó-művészet |

* 1. A költségvetési szerv alaptevékenysége: Prózai, zenés, táncszínházi előadások bemutatása felnőtt és gyermek közönség számára, időszakos fesztiválokon, nyári játékokon való részvétel, díszlet, jelmez, kellékgyártás és kölcsönzés, színházi reklám és propaganda tevékenység, műsorfüzet értékesítés; ruhatári szolgáltatás, színházi és egyéb kulturális rendezvények szervezése, színészház és játékszín fenntartása, hang- és videofelvételek készítése.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 082020 | Színházak tevékenysége |
| 2 | 082030 | Művészeti tevékenységek (kivéve: színház) |

* 1. A költségvetési szerv illetékessége, működési területe: Veszprém Megyei Jogú Város közigazgatási területe, Magyarország, valamint külföld

1. **A költségvetési szerv szervezete és működése**
   1. A költségvetési szerv vezetőjének megbízási rendje: A költségvetési szerv vezetőjének határozott időre történő megbízása az előadó-művészeti szervezetek támogatásáról és sajátos foglalkoztatási szabályiról szóló 2008. évi XCIX. törvény, valamint a Munka Törvénykönyvéről szóló 2012. évi I. törvény alapján történik.

A költségvetési szerv vezetőjét Veszprém Megyei Jogú Város Önkormányzatának Közgyűlése pályázat kiírásával legfeljebb öt év határozott időtartamra bízza meg, továbbá gyakorolja felette a munkáltatói jogokat, az egyéb munkáltatói jogokat Veszprém Megyei Jogú Város Polgármestere gyakorolja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | munkaviszony | a Munka Törvénykönyvéről szóló 2012. évi I. törvény, az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény figyelembevételével |